Diari Oficial de la Generalitat Valenciana


Sumari del DOGV 7453, del 29-01-2015 (2015/572)

RESOLUCIÓ de 7 de gener de 2015, de la Direcció General d'Indústria, per la qual es designa entitat com a organisme autoritzat de verificació metrològica dels aparells taxímetres, en l'àmbit de la Comunitat Valenciana.
--------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7453

Data del DOGV
:   29-01-2015

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2015/572


Data del document
:   07-01-2015

Organisme emissor
:   Conselleria d'Economia, Indústria, Turisme i Ocupació

Tipus de document
:   Resolució

Descriptors 

:   * Conselleria d'Economia, Indústria, Turisme i Ocupació
    * empresa privada

RESOLUCIÓ de 7 de gener de 2015, de la Direcció General d'Indústria, per la qual es designa entitat com a organisme autoritzat de verificació metrològica dels aparells taxímetres, en l'àmbit de la Comunitat Valenciana. [2015/572]  
Vist el contracte per a la prestació en règim de concessió administrativa del servici d'inspecció tècnica de vehicles (ITV) a la Comunitat Valenciana, segons l'expedient número 1997/CONT01/09, que inclou en el seu objecte la revisió dels aparells taxímetres.  
Vista l'adjudicació en data 5 de novembre de 1997 del lot 5 de la concessió administrativa a la unió temporal d'empreses formades per Caja de Ahorros del Mediterráneo; Gesfesa Valencia, SL; Pavasal Empresa Constructora, SA; Mayve Obra Civil Benidorm, SA; Supervisión y Control, SA, i Control ITV, SA.  
Vista la Resolució de 29 de desembre de 1998, del secretari general de la Conselleria d'Indústria, Comerç i Energia, per la qual s'autoritza la subrogació del lot 5 de l'expedient 1997/CONT01/09 a la mercantil Control de ITV Alicante, SA, així com la comunicació de data 4 d'octubre de 2000 relativa al canvi de denominació de l'entitat a Iteuve Alicante, SA, i la comunicació de data 3 de novembre de 2004, del canvi de denominació posterior de l'entitat a Applus Iteuve Alicante, SA.  
  
Vista la Resolució de 17 d'abril de 2007, de la Direcció General de Seguretat Industrial i Consum, per la qual es designa i inscriu en el Registre de Control Metrològic a l'entitat Applus Iteuve Alicante, SA, com a organisme autoritzat de verificació metrològica per a dur a terme les actuacions relatives a les fases de control metrològic a què es referix l'apartat 2.c i d de l'article sèptim de la Llei 3/1985, en l'àmbit de la Comunitat Valenciana, en què se li assigna la identificació alfanumèrica 09-OV-0006.  
Vista l'escriptura notarial de data 8 de setembre de 2006, per la qual es declaren fusionades les companyies mercantils Applus Iteuve Alicante, SL, i Applus Iteuve Alicante, SA, per mitjà de l'absorció per Applus Iteuve Alicante, SL, d'Applus Iteuve Alicante, SA.  
Considerant el que disposa la Llei 3/1985, de 18 de març, de Metrologia, i el Reial Decret 889/2006, de 21 de juliol, pel qual es regula el control metrològic de l'Estat sobre instruments de mesura.  
Considerant el que disposa el Decret 149/1998, de 22 de setembre, del Govern Valencià, pel qual s'assignen les funcions de control metrològic i s'establixen les condicions del seu exercici.  
Vista la documentació aportada per l'entitat Applus Iteuve Alicante, SL, en compliment dels requisits establits en la Resolució de 29 de novembre de 2007, de la Secretaria General d'Indústria del Ministeri d'Indústria, Turisme i Comerç, per la qual es publica la Directriu 1/2007, de 26 de novembre, per a la designació d'organismes autoritzats de verificació metrològica.  
Vist que es complixen els requisits previstos en el Reial Decret 889/2006, de 21 de juliol, i, especialment, que es disposa del certificat d'acreditació número OC-I/180 i el seu annex tècnic (rev. 9), de 5 de setembre de 2014, emés per l'Entitat Nacional d'Acreditació (ENAC), basant-se en el procediment PE-ENAC-OC/01, en compliment de la Directriu 1/2007, de 26 de novembre, per a la designació d'organismes autoritzats de verificació metrològica.  
En virtut de les facultats atorgades en el Decret 193/2013, de 20 de desembre, pel qual s'aprova el reglament orgànic i funcional de la Conselleria d'Economia, Indústria Turisme i Ocupació (DOCV 7178, 23.12.2013), esta Direcció General d'Indústria resol:  
  
Primer  
Designar l'entitat Applus Iteuve Alicante, SL, com a organisme autoritzat de verificació metrològica, per a dur a terme les actuacions relatives a verificacions després de reparació o modificació i verificacions periòdiques dels aparells taxímetres.  
  
Segon  
L'entitat Applus Iteuve Alicante, SL, estarà sotmesa en tot moment al que disposa la Llei 3/1985, de 18 de març, el Reial Decret 889/2006, de 21 de juliol, la Directriu 1/2007, de 26 de novembre, el Decret 149/1998, de 22 de setembre, del Govern Valencià, així com els plecs de clàusules administratives particulars i de prescripcions tècniques del contracte concessional i la normativa vigent que li siga aplicable.  
  
  
Tercer  
Esta designació tindrà validesa durant la vigència del contracte de concessió per a la prestació en règim de concessió administrativa del servici de verificació metrològica.  
  
Quart  
L'entitat Applus Iteuve Alicante, SL, ha de satisfer de forma continuada l'acreditació i els requisits que han donat lloc a la present designació i haurà de notificar a esta direcció general qualsevol canvi que s'hi produïsca.  
  
Quint  
Igualment, es podrà procedir a la revocació d'esta designació quan, en virtut de revisions d'ofici o per qualsevol altre mitjà, es comprove que s'ha produït falsedat, declaració inexacta o modificació de les dades i circumstàncies que van servir de base a aquella, sense perjuí de la sanció que pertoque, d'acord amb la normativa vigent.  
  
  
Contra la present resolució, que no és definitiva en via administrativa, podrà interposar-se un recurs d'alçada davant del secretari autonòmic d'Indústria i Energia, en el termini d'un mes, comptat des de l'endemà de la seua notificació, d'acord amb el que establix l'article 115 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, sense perjuí que la persona interessada puga exercitar qualsevol altre que crega oportú.  
  
València, 7 de gener de 2015.- El director general d'Indústria: Joaquín Ríos Casanova.